Jeff Bezos บุคคลที่รวยเป็นอันดับสองของโลกในปี 2017 เป็นผู้ก่อตั้งบริษัทใด
1. Google
2. Amazon.com Inc.
3. Microsoft
4. Barnes & Norble
5. Berkshire Hathaway
ข้อที่ถูกต้องคือ 2.  เนื่องจาก Jeff Bezos เป็นผู้ก่อตั้ง Amazon.com Inc. ประกอบธุรกิจเว็บไซต์อีคอมเมิร์ซมาร์เก็ตเพลสในชื่อโดเมน Amazon.com มีความสนใจและรอบรู้เรื่องวิทยาศาสตร์และคณิตศาสตร์ โดยจบการศึกษาด้าน Electrical engineering และ Computer science จากมหาวิทยาลัย Princeton และได้เข้าทำงานประจำในบริษัทต่าง ๆ ตามสายงานที่ได้ศึกษามาอยู่พักใหญ่ ๆ ก่อนที่จะตัดสินใจทำตามความฝันที่จะสร้างระบบร้านค้าออนไลน์โดยที่คนไม่ต้องเดินทางไปซื้อจากหน้าร้านด้วยตนเอง

เขาลาออกจากงานที่มีความมั่นคง ออฟฟิศสวยหรู และเงินเดือนสูง เพื่อมุ่งหน้าสู่การสร้างธุรกิจอินเตอร์เน็ตจากใน ‘โรงรถ’ — โดยเขาใช้โรงรถเป็นที่ทำงาน และติดตั้งระบบเซิร์ฟเวอร์ต่าง ๆ ของเว็บไซต์ โดย Amazon เปิดตัวท่ามกลางความไม่เห็นด้วยของญาติ ๆ ในปี 1994 ผ่านการตลาดแบบ Email marketing และกลุ่มสินค้ากลุ่มแรกคือ ‘หนังสือ’ จากนั้นก็พัฒนาธุรกิจอย่างต่อเนื่อง โดยปัจจุบัน Amazon ถือเป็นเว็บไซต์ค้าปลีกออนไลน์ที่ใหญ่ที่สุดในโลกและมีสินค้ามากมายหลาย Category ทั้ง Physical และ Digital อย่าง เพลง ภาพยนต์ และอีบุ๊ค

Amazon ยังขยายไปยังกลุ่ม Tech และ Tech Startup ได้แก่ Amazon Launch Pad เป็นโครงการสตาร์ทอัพสำหรับ Seller ที่อยากทำสินค้ามาทดลองตลาดก่อนเปิดขายจริงจัง และ Amazon Echo เป็นโครงการผสมผสานระบบ Artificial Intelligent เข้ากับสินค้าอิเลคทรอนิกส์

นอกจากนั้นยังพัฒนาธุรกิจในกลุ่ม Software as a Services หรือ SaaS อาทิ Amazon Web Services, และ Amazon Chime ระบบสื่อสารทางไกลคล้าย Skype และการขยายไปสู่ธุรกิจ Traditional retailer ได้แก่ การสร้างค้าปลีกแบบมีหน้าร้าน อาทิ Amazon Book Store ร้านขายหนังสือ และ Amazon GO ร้านขายปลีกสินค้าอุปโภคบริโภคแบบไม่ต้องมีพนักงาน แต่ชำระเงินผ่านแอปพลิเคชัน

ในปี 2017 Jeff Bezos ขึ้นแท่นเป็นบุคคลที่รวยเป็นอันดับสองของโลก เบียด Warren Buffet สุดยอดนักลงทุนเจ้าของบริษัท Berkshire Hathaway และเป็นรองเพียง Bill Gates เจ้าพ่อไอที เจ้าของบริษัท Microsoft